**Vakok és Gyengénlátók Közép-Magyarországi Regionális Egyesülete  
22. hírlevél**

**Tartalom**

[1. Munkatársat keresünk](http://www.freemail.hu/mail/index.fm#1.hir)  
[2. Gyógymasszőröket keresünk](http://www.freemail.hu/mail/index.fm#2.hir)  
[3. Tanulmányi támogatás - Pályázati kiírás](http://www.freemail.hu/mail/index.fm#3.hir)  
[4. Indul a VGYKE intenzív angol nyelvi kurzusa](http://www.freemail.hu/mail/index.fm#4.hir)  
[5. Pályázati kiírás](http://www.freemail.hu/mail/index.fm#5.hir)  
[6. Közkívánatra! Újdonság](http://www.freemail.hu/mail/index.fm#6.hir)  
[7. A ceglédi Egyesület meghívója](http://www.freemail.hu/mail/index.fm#7.hir)  
[8. Meghívó](http://www.freemail.hu/mail/index.fm#8.hir)  
[9. Újra kirándulunk](http://www.freemail.hu/mail/index.fm#9.hir)  
[10. INGYENES RÉSZVÉTELI LEHETŐSÉG JÚLIUSBAN NEMZETKÖZI IFJÚSÁGI CSERÉN VESZPRÉMBEN](http://www.freemail.hu/mail/index.fm#10.hir)  
[11. Magyar találmány segítheti a látássérülteket](http://www.freemail.hu/mail/index.fm#11.hir)  
[12. Segítség a fogyatékossággal élők családtagjainak](http://www.freemail.hu/mail/index.fm#12.hir)  
[13. Ajándék kuponok](http://www.freemail.hu/mail/index.fm#13.hir)  
[14. Apró hírek - programmorzsák](http://www.freemail.hu/mail/index.fm#14.hir)

**1. Munkatársat keresünk**

A Vakok és Gyengénlátók Közép-Magyarországi Regionális Egyesülete (VGYKE) azonnali kezdéssel munkatársakat keres az alábbi pozíciókba:   
  
Feltételek: megváltozott munkaképesség (legalább 40 %), mobilitás   
  
Munkakör: kézbesítő, irodai kisegítő   
  
Iskolai végzettség: alapfokú végzettség   
  
Előny: hasonló munkakörben tapasztalat   
  
Feladatok: hivatalos iratok kézbesítése Budapesten belül, illetve az Egyesület telephelyei között, továbbá postai küldemények feladása, irodai feladatok, fénymásolás borítékolás stb.   
  
Napi munkaidő 4 óra   
  
Fizetés: a minimálbér időarányos része, plusz helyi bérlet   
  
Munkavégzés helyszíne: Budapest, XIV. Angol u. 44.   
  
Önéletrajzokat az [info@vgyke.com](javascript:fm.eMailClicked.raise('info@vgyke.com');) címre várjuk.   
  
Budapest, 2015. 06 08.   
  
Fodor Ágnes elnök

**2. Gyógymasszőröket keresünk**

A Vakok és Gyengénlátók Közép-magyarországi Regionális Egyesülete (VGYKE) keres Budapest vonzáskörzetéből megváltozott munkaképességű, elsősorban látássérült gyógymasszőröket rugalmas munkaidőre.   
A munkakör másodállásban is betölthető.   
  
Önéletrajzát, szakképzettségét igazoló okiratát és a masszázs tevékenység folytatásához szükséges dokumentumok (Kamarai Tagság, és Működési Nyilvántartási Igazolvány) másolatát kérjük, a [cserf-s@vgyke.com](javascript:fm.eMailClicked.raise('cserf-s@vgyke.com');) e-mail címre küldje.   
A jelentkezési határidő: folyamatos

**3. Tanulmányi támogatás - Pályázati kiírás**

A Vakok és Gyengénlátók Közép-Magyarországi Regionális Egyesülete (VGYKE) a Magyar Vakok és Gyengénlátók Országos Szövetségének (MVGYOSZ) döntése, illetve az elnökség 18/2015. számú határozata értelmében tanulmányi támogatás pályázatot ír ki az egyesület kiskorú tanulói részére . A pályázat keretösszege 100.000,- Ft, amely az MVGYOSZ-nek a VGYKE részére 2015. évben leosztott SZJA 1%-os támogatási keretéből kerül finanszírozásra.   
  
Egyesületünk ezen pályázattal azon diák tagjait kívánja támogatni, akik általános, vagy középiskolai tanulmányaikat folytatják.   
A VGYKE rendes tagjai, azaz betöltötték a 14. életévüket, de még nem töltötték be a 18. életévüket.   
  
Pályázatot nyújthatnak be a VGYKE azon rendes tagjai, akik a 2015-ös évre befizetett érvényes tagsági jogviszonnyal rendelkeznek, illetve akik a 2015-ös tagdíjat legkésőbb a pályázat benyújtásakor személyesen befizetik.   
  
Pályázni kizárólag a VGYKE által kiadott pályázati űrlap teljeskörű és a valóságnak mindenben megfelelő kitöltésével, illetve a kitöltött űrlap határidőben történő benyújtásával lehet. Az űrlap mellé kötelező mellékletként csatolni szükséges a pályázó eredményesen lezárt tanulmányi évét igazoló bizonyítvány másolatát.   
  
A támogatási összeg egyszeri 10.000,- Ft . A támogatásról kizárólag a VGYKE elnöksége dönt a pályázati adatlapon feltüntetett információk alapján.   
  
A pályázati felhívás és adatlap 2015. június 15-től letölthető a VGYKE honlapjáról ([www.vgyke.com](http://www.vgyke.com)), illetve beszerezhető személyesen vagy kérhető e-mailben a VGYKE központi ügyfélszolgálatán és kistérségi irodáiban az alábbi elérhetőségeken:   
  
VGYKE központi ügyfélszolgálat: 1146 Budapest, Hermina út 57. Telefon: (1) 384-5541 (1-es menüpont) E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)   
  
Buda-környéki Látássérültek Közhasznú Egyesülete Cím: 2040 Budaörs, Szivárvány utca 5. Telefon: (23) 428-727 (70) 773-4054 E-mail: [budaors@vgyke.com](javascript:fm.eMailClicked.raise('budaors@vgyke.com');)   
  
Cegléd és Térsége Látássérültjeinek Egyesülete Cím: 2700 Cegléd, Alkotmány utca 11. Telefon: (70) 773-4044 E-mail: [cegled@vgyke.com](javascript:fm.eMailClicked.raise('cegled@vgyke.com');)   
  
Dabas és Térsége Látássérültjeinek Egyesülete Cím: 2370 Dabas, Szent István tér 1/B. Telefon: (70) 773-4072 E-mail: [dabas@vgyke.com](javascript:fm.eMailClicked.raise('dabas@vgyke.com');)   
  
Gödöllő és Térsége Látássérültjeinek Egyesülete Cím: 2100 Gödöllő, Szabadság u. 23. Telefon: (70) 387-5265 E-mail: [godollo@vgyke.com](javascript:fm.eMailClicked.raise('godollo@vgyke.com');)   
  
Látássérültek Pilisvölgye Egyesülete Telefon: (70) 387-5263 E-mail: [pilisvorosvar@vgyke.com](javascript:fm.eMailClicked.raise('pilisvorosvar@vgyke.com');)   
  
Dunakanyari Látássérültek Egyesülete Cím: 2600 Vác, Földvári tér 14. Telefon: (70) 773-4078 E-mail: [vac@vgyke.com](javascript:fm.eMailClicked.raise('vac@vgyke.com');)   
  
A pályázatok benyújtási határideje 2015. augusztus 15.   
  
A pályázatok benyújthatók postai úton a VGYKE postacímére: 1380 Budapest, Pf. 1075 illetve személyesen a VGYKE központi ügyfélszolgálatán és kistérségi irodáiban. Az egyesület ügyfélszolgálati irodáiban munkatársaink előzetes egyeztetés esetén állnak rendelkezésükre a pályázati adatlapok kitöltésében.   
  
Postai benyújtás esetén határidőben benyújtottnak minősül az a pályázat, melyen a postai bélyegző dátuma 2015. augusztus 15.   
A pályázatokat a VGYKE elnöksége bírálja el legkésőbb 2015. szeptember 2. napjáig.   
A nyertes pályázók listája elérhető lesz a VGYKE honlapján.   
Felhívjuk figyelmüket továbbá, hogy a pályázat benyújtása nem jelenti automatikusan a támogatás odaítélését!   
  
Budapest, 2015. június 3.

**4. Indul a VGYKE intenzív angol nyelvi kurzusa**

Kedves Érdeklődők!   
A VGYKE negyvenórás, intenzív angol nyelvi kurzust hirdet!   
  
Miért jó egy intenzív tanfolyam?   
Koncentráltan hozzuk elő a már megszerzett tudást, minden készség (írás, olvasás, hallás utáni szövegértés) és a szókincs együttes fejlesztésével. A tananyag látássérültek számára akadálymentes! A tanfolyamot legalább alapfokú tudással rendelkezőknek ajánljuk. A jelentkezők szintfelmérőn vesznek részt.   
  
Mikor és hol?   
Június 17-30. között, minden hétköznap délután 16.30-19.30 között (napi 4 tanóra, 15 perc szünet), a Hermina út 57-ben.   
  
Jelentkezési határidő június 12 péntek.   
A tanfolyam minimum 5 fő jelentkező esetén indul el!   
Jelentkezni az [acdc@vgyke.com](javascript:fm.eMailClicked.raise('acdc@vgyke.com');) e-mail Címen lehet.   
  
Minden érdeklődőt szeretettel várunk!

**5. Pályázati kiírás**

A Vakok és Gyengénlátók Közép-Magyarországi Regionális Egyesülete (VGYKE) a Magyar Vakok és Gyengénlátók Országos Szövetségének (MVGYOSZ) döntése, illetve az elnökség 15/2015. számú határozata értelmében pályázatot ír ki az egyesület rendes tagjai részére életvitelt megkönnyítő segédeszközök beszerzésének támogatására. A pályázat keretösszege 700000,- Ft, amely az MVGYOSZ-nek a VGYKE részére leosztott SZJA 1%-os támogatási keretéből kerül finanszírozásra.   
  
Egyesületünk ezen pályázattal elsősorban azon rászoruló tagjait kívánja támogatni, akik általában helyzetük miatt más pályázati lehetőségektől elesnek, így az elbírálás során előnyben részesítjük az alábbi jellemzőkkel rendelkező pályázókat:

* Egyszemélyes háztartásban élők
* szintén látássérült házas- vagy élettárssal, illetve más látássérült családtaggal élők
* halmozott fogyatékossággal élők
* időskorúak
* Gyermekét egyedül nevelő látássérült személyek
* Aktív kereső nélküli háztartásban élők

Pályázatot nyújthatnak be a VGYKE azon rendes tagjai, akik a 2015-ös évre befizetett érvényes tagsági jogviszonnyal rendelkeznek, illetve akik a 2015-ös tagdíjat legkésőbb a pályázat benyújtásakor személyesen befizetik.   
  
Pályázni kizárólag a VGYKE által kiadott pályázati űrlap teljeskörű és a valóságnak mindenben megfelelő kitöltésével, illetve a kitöltött űrlap határidőben történő benyújtásával lehet.   
  
Egy pályázó csak egy segédeszköz beszerzésére nyújthat be pályázatot. A támogatási összeg: maximum 30000,- Ft lehet. A támogatás mértékéről kizárólag a VGYKE elnöksége dönt a pályázati adatlapon feltüntetett információk alapján.   
  
Pályázni az alábbi csoportokba tartozó segédeszközökre lehet:

* nagyítók, speciális szemüvegek
* tévére és számítógépre csatlakoztatható elektronikus nagyító eszközök
* informatikai eszközök (szkenner, notebook, monitor, stb.)
* beszélő alkalmazások telepítésére alkalmas mobiltelefonok
* beszélő konyhai és egészségügyi, illetve egyéb eszközök (vérnyomás- és vércukorszintmérő, lázmérő, konyhai- és személymérleg, színfelismerő)
* beszélő- és Braille órák
* hangrögzítő eszközök (diktafon, minidisk)
* fehérbotok

A pályázati felhívás és adatlap megtalálható hírlevelünk mellékletében, illetve 2015. május 7-től letölthető a VGYKE honlapjáról ([www.vgyke.com](http://www.vgyke.com)), vagy beszerezhető személyesen vagy kérhető e-mailben a VGYKE központi ügyfélszolgálatán és kistérségi irodáiban az alábbi elérhetőségeken:   
  
VGYKE központi ügyfélszolgálat: 1146 Budapest, Hermina út 57.   
Telefon: (1) 384-5541 (1-es menüpont)   
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)   
  
Buda-környéki Látássérültek Közhasznú Egyesülete:   
Cím: 2040 Budaörs, Szivárvány utca 5.   
Telefon: (23) 428-727 (70) 773-4054   
E-mail: [budaors@vgyke.com](javascript:fm.eMailClicked.raise('budaors@vgyke.com');)   
  
Cegléd és Térsége Látássérültjeinek Egyesülete:   
Cím: 2700 Cegléd, Alkotmány utca 11.   
Telefon: (70) 773-4044   
E-mail: [cegled@vgyke.com](javascript:fm.eMailClicked.raise('cegled@vgyke.com');)   
  
Dabas és Térsége Látássérültjeinek Egyesülete:   
Cím: 2370 Dabas, Szent István tér 1/B.   
Telefon: (70) 773-4072   
E-mail: [dabas@vgyke.com](javascript:fm.eMailClicked.raise('dabas@vgyke.com');)   
  
Gödöllő és Térsége Látássérültjeinek Egyesülete:   
Cím: 2100 Gödöllő, Szabadság u. 23.   
Telefon: (70) 387-5265   
E-mail: [godollo@vgyke.com](javascript:fm.eMailClicked.raise('godollo@vgyke.com');)   
  
Látássérültek Pilisvölgye Egyesülete:   
Telefon: (70) 387-5263   
E-mail: [pilisvorosvar@vgyke.com](javascript:fm.eMailClicked.raise('pilisvorosvar@vgyke.com');)   
  
Dunakanyari Látássérültek Egyesülete:   
Cím: 2600 Vác, Földvári tér 14.   
Telefon: (70) 773-4078   
E-mail: [vac@vgyke.com](javascript:fm.eMailClicked.raise('vac@vgyke.com');)   
  
A pályázatok benyújtási határideje 2015. július 3. péntek.   
  
A pályázatok benyújthatók postai úton a VGYKE postacímére: 1380 Budapest, Pf. 1075 illetve személyesen a VGYKE központi ügyfélszolgálatán és kistérségi irodáiban. Az egyesület ügyfélszolgálati irodáiban munkatársaink előzetes egyeztetés esetén állnak rendelkezésükre a pályázati adatlapok kitöltésében.   
  
Postai benyújtás esetén határidőben benyújtottnak minősül az a pályázat, melyen a postai bélyegző dátuma 2015. július 3. A személyesen benyújtott pályázatok esetén az egyesület munkatársai átvételi elismervényt állítanak ki. A személyesen történő benyújtás pontos határideje 2015. július 3. péntek, 13 óra.   
  
A pályázatokat a VGYKE elnöksége bírálja el legkésőbb 2015. július 31. napjáig. A pályáztatónak jogában áll az igényeltnél alacsonyabb összegű támogatást megítélni. A pályázat eredményéről az elbírálást követő 8 munkanapon belül minden pályázó postai úton értesítést kap. A nyertes pályázók listája ezt követően elérhető lesz a VGYKE honlapján is. Az elnyert támogatások felhasználására 2015. október 31-ig van lehetőség.   
  
Felhívjuk figyelmüket, hogy a támogatást csupán abban az esetben tudjuk kifizetni, ha a beszerzett segédeszközről szóló számla dátuma 2015. július 3. és október 31. közé esik, illetve amennyiben a számla a támogatandó személy nevére szól. Felhívjuk figyelmüket továbbá, hogy a pályázat benyújtása nem jelenti automatikusan a támogatás odaítélését!   
  
Nem bírálható el az a pályázat, amely:

* nem a VGYKE rendes tagja által került benyújtásra
* hiányosan vagy nem megfelelően van kitöltve, ideértve az olvashatatlan kitöltést is, illetve ha az eszköz típusa és bruttó beszerzési ára nincs feltűntetve
* valótlan adatokat tartalmaz
* a megpályázott eszköz a kiírásnak nem felel meg
* a pályázó a VGYKE tisztségviselője

A megpályázott eszköz megvásárlását a pályázó nevére szóló számlával kell igazolni, melynek eredeti példányát a VGYKE központi ügyfélszolgálatán be kell mutatni. A támogatás a számla bemutatásakor, utófinanszírozásként, készpénzben kerül kifizetésre. A pályáztató a támogatás felhasználásának ellenőrzésére bármilyen, a hatályos jogszabályoknak megfelelő módon jogosult.   
  
Budapest, 2015. május 6.

**6. Közkívánatra! Újdonság**

Tisztelt Tagjaink!   
  
Örömmel értesítjük Önöket, hogy a VGYKE új szolgáltatással áll tagjai és az érdeklődők rendelkezésére.   
A Közgyűlésen megfogalmazódott az igény, hogy a számítógéppel nem rendelkező tagjainknak nagy segítség lenne, ha a Hírlevelet, illetve egyéb információkat emberi hangon felolvasva, telefonon keresztül tudnák meghallgatni.   
Május utolsó hetétől elindult a heti rendszerességgel megjelenő Hírlevelünk hangos, emberi hang által felolvasott hallgatható változata a HÍRMONDÓ.   
A VGYKE HÍRMONDÓJA a 384-55-41-es telefonszám tárcsázása után, a 6-os menüpont választásával érhető el. Ezt választva tájékozódhat a Hírlevélben szereplő hírekről, információkról, programokról.   
  
Ha valami felkeltette az érdeklődését és többet szeretne tudni róla, akkor hívja az Ügyfélszolgálatot a 70/387-5267 telefonszámon.

**7. A ceglédi Egyesület meghívója**

Tisztelt Tagtársunk!   
  
Szeretettel meghívjuk Önt és kedves családját 2015. évi hatodik klubnapunkra, amit 2015. június 18-án, csütörtökön a Tápiószentmártoni strandon fürdőzés keretében tartanánk.   
  
Helyszín: Tápiószentmártoni strand és fürdő.   
  
Belépőjegy ára: 650ft/fő   
  
A fürdő területén büfé üzemel.   
Tájékoztatjuk kedves tagtársainkat, hogy találkozó a ceglédi buszpályaudvaron 8órakor lesz.   
Az autóbusz 8óra 10 perckor indul, és ezt követően két óránként . Délutáni indulás vissza : 14óra 46perckor, ezt követően két óránként indulnak a járatok.   
  
Kérjük a részvételi szándékotokat az alábbi telefonszámon jelezni szíveskedjetek június 16-ig.   
  
Július 23-i klubnapunkat ismét bográcsolással töltenénk, Tápiószentmártonban .   
Részvételi díj: 1500ft/fő   
  
Kérjük a részvételi díjat 2015. 07.14-ig az Egyesület irodájában befizetni sziveskedjetek!   
  
Ügyfélszolgálati irodánk nyitva tartása:   
Kedd, Csütörtök: 8  14 óráig   
  
Egyesületi telefon elérhetőség:   
06 70 773 40 44   
E- mail: [ctle@freemail.hu](javascript:fm.eMailClicked.raise('ctle@freemail.hu');)   
  
Sok szeretettel várjuk rendezvényünkre!   
  
Cegléd, 2015. június. 3.   
  
Tisztelettel: Nagy Emese   
sk. Elnök

**8. Meghívó**

A Vakok és Gyengénlátók Közép-magyarországi Regionális Egyesülete szeretettel meghívja Önt a Látássérült(ként) Gyermeket Nevelők Mentorszülő Hálózatának záró szakmai napjára.   
  
Helyszín: 1146 Budapest, Hermina út 57. ”tárgyaló terem”.   
Időpont: 2015.június 29. (hétfő) 10:00 - 13:00   
Program:   
9:45-10:00: Regisztráció.   
10:00-10:10 Megnyitó. Fodor Ágnes (Vakok és Gyengénlátók Közép-Magyarországi Regionális Egyesülete elnök)   
10:10—10-25:Beszámoló a projekthez kapcsolódó anyák napi pályázatról és a résztvevők köszöntése, hálánk kifejezése szerény ajándékokkal.   
10:25-10:45 A projekt folyamatának és eredményeinek bemutatása. Veres Katalin, Hegedüs Katalin, Csukáné Polyák Erzsébet (projekt megvalósító team)   
10:45-11:00 Jelenlévő mentorszülőink bemutatkozása és reflexiója a folyamatra. „Mi ragadott meg leginkább a folyamatban? Mi gazdagított engem?   
11:00-11:15 A PIC-I babák és családjaik segítése: Soltészné Gombár Edit (Korábban Érkeztem Alapítvány Koramentor Szolgálata)   
11:15-11-30: :Autista gyermekek és családjaik segítése: Dénesné Spitzer Éva, Kapitány Imola (Mozaik Közhasznú Egyesület az Autizmussal Élő Emberekért)   
11:30-11:50: Down babák és családjaik segítése: és a sorstársi segítő hálózat bemutatása. Steinbach Éva, Keszerice Jolán, Jóna Ferenc (Down Alapítvány, Down dada Szolgálat, Sorstársi segítő szolgálat)   
11:50-12:00: Zárszó: Veres Katalin projektvezető   
12:00-13:00 szendvicsebéd, kötetlen beszélgetés a projekt szereplőivel.   
A záró rendezvény időtartama alatt gyermekfelügyeletet és gyermekprogramot biztosítunk!   
  
További információk rólunk: [www.vgyke.com](http://www.vgyke.com)   
<https://www.facebook.com/groups/mentorszulo/>   
  
2015. június 11. csütörtök.   
  
Tisztelettel:   
Veres Katalin   
A VGYKE mentorszülő hálózatának koordinátora

**9. Újra kirándulunk**

A nagy sikerre való tekintettel 2015. június 28.-án vasárnap a XI. kerületi klub egy újabb túrára megy a Kiscelli parkerdőbe. A túrát olyanoknak ajánljuk, akiket nem zavar a sár, a meredek emelkedő és ha időnként árkon-bokron kell átvágni.   
A túra során felmegyünk a Schmidt-forráshoz, majd a kastély mellett elhaladva, a Margit Kórház déli oldalára érkezünk meg. A túra útvonala 2,1 km hosszú, amit körülbelül 120 perc alatt fogunk megtenni, körülbelül 13 és 15 óra között.   
Aki szeretne jönni, az június 22.-ig jelezze a szándékát a   
[lampas.ujbuda@gmail.com](javascript:fm.eMailClicked.raise('lampas.ujbuda@gmail.com');) email-címen (vagy a +3670/984-1745 számon) és írja meg azt is, hogy gondoskodjunk-e számára látó kísérőről valamint eső esetén is számíthatunk-e rá.

**10. INGYENES RÉSZVÉTELI LEHETŐSÉG JÚLIUSBAN NEMZETKÖZI IFJÚSÁGI CSERÉN VESZPRÉMBEN**

Szeretném figyelmetekbe ajánlani Live and Learn című júliusi csereprogramunkat, ahol a fiatalok munkanélkülisége, illetve munkaerő-piaci elhelyezkedési esélyeinek javításával foglalkozunk. A program során kiemelten foglalkozunk a fogyatékossággal élő fiatalok munkaerő-piaci helyzetével.   
A helyszín a Magister Hotel lesz Veszprémben, mely teljesen akadálymentes, a tréningtermet pedig a Pannon Egyetem biztosítja számunkra, ami szintén akadálymentesen megközelíthető. A közlekedéshez szükség esetén kerekesszékesek szállítására alkalmas járművet tudunk biztosítani, valamint egy képzett szociális gondozó is rendelkezésre áll a program keretében, akinek több mint 20 éves munkatapasztalata van fogyatékossággal élők gondozásában.   
A 10 napos (2015. július 4  2015. július 13) ifjúsági cserén 32 fő 8 országból érkező 16-25 év közötti fiatallal szeretnénk közösen megtalálni a választ a fiatalok munkanélküliségével kapcsolatos kérdésekre. Célunk, hogy a programba olyan fiatalokat vonjunk be, akik az alábbi feltételeknek megfelelnek: - pályájuk kezdetén állnak - tovább tanulási céljaikat akarják tisztázni - egyetemi éveiket töltik - első munkahelyén próbálják ki magukat - pályakezdő munkanélküliek   
A résztvevő fiatalok a projektben megjelölt témák mentén workshoppokat tartanak, amelyhez támogatást, felkészülésben való segítséget a projektben résztvevő - a témához szakmai ismeretekkel rendelkező - mentoroktól kapnak majd.   
A program kiváló lehetőség a nem formális tanulás mellett az angol nyelv gyakorlására, más kultúrából érkező fiatalok megismerésére. Akit érdekel a téma, és a program célcsoportjába tartozik bátran jelentkezzen, azok akik nem tudnak részt venni arra kérem osszák meg az információt azon között, akiket érdekelhet a téma.   
Jelentkezési határidő: 2015. június 20.   
A program pályázati forrásból valósul meg, így a résztvevők számára ingyenes.   
  
További információ:   
<http://www.egyutthato.eu/hirek/live-&-learn---juliusi-csereprogramunkra-varjuk-a-jelentkezoket>   
Illetve személyesen tőlem is kérdezhettek itt a [gergo.sebo@egyutthato.eu](javascript:fm.eMailClicked.raise('gergo.sebo@egyutthato.eu');) email címen vagy a 0670/4560887-es telefonszámon.

**11. Magyar találmány segítheti a látássérülteket**

Nawen névre hallgat és magyarok fejlesztették ki azt az ultrahang-alapú eszközt, amely a látássérültek fehér botját "egészíti ki". A projekt pénzgyüjtő kampánya május 29-én indul, az ötlet pedig egy kiállítás inspirációjául is szolgált.   
  
Az említett eszköz a fehér bot egyébként 70 centiméteres hatótávolságát 4 méterre növeli és ultrahang keltette rezgésekkel jelentősen kiterjeszti a térbeli tájékozódást - megelőzve ezzel számtalan sérülést, amit legtöbbször fejmagasságban szereznek. A kézfejen is viselhető és ütésálló, ráadásul szerethető formára tervezték: a prototípusok egyike például katicabogár burkolatot kapott, amivel a gyerekekre is gondoltak az alapítók.   
„Mindamellett, hogy szerettünk volna egy biztonságosabb tájékozódást elősegítő megoldást alkotni, egy sokkal szélesebb, kevésbé jó anyagi körülmények között élő réteg számára is elérhetővé kívántuk tenni az eszközt, ami egyébként sokkal kényelmesebb, ergonómikus viseletet biztosít a piacon kapható megoldásokhoz képest, ráadásul harmadannyiba kerül majd -állítja Jakub János, a hardvert fejlesztő team technológusa.   
Indiegogo-kampányuk május 29-én indul, melynek célja, hogy a készülék még idén sorozatgyártásba kerülhessen. Ezzel szinte egy időben a divatszakma jeles képviselőivel karöltve megnyílt SeeMore elnevezésű kiállításuk (június 2-ig látogatható 15 és 19 óra között), a budapesti Corner Design Store-ban, melyen hazai divattervezők Braille-írás inspirálta öltözék kiegészítői kerülnek bemutatásra, majd pedig jótékonysági árverésre. A töbek között táskákról és ékszerekről készült fotókat megtalálja lenti galériánkban is.   
A rendezvény partnere a Láthatatlan Kiállítás is, mely speciális eseménnyel készült a kiállításra: az aukció bevételének jelentős részét közvetlenül is jótékony célra használják fel látássérült gyermekek támogatására a „Szól a Szív ... Alapítványon keresztül.   
  
Forrás:   
divany.hu/media/k2/items/cache/f663a6ffe5d226618599b83cdedd833f\_XL.jpg

**12. Segítség a fogyatékossággal élők családtagjainak**

Debrecen  A regisztrációhoz kötött internetes szülőklub sokaknak segíthet. Dr. Sullerné Polgár Márta, a Fény Felé Alapítvány elnöke hangsúlyozta: a Fény Felé Alapítvány értelmileg és halmozottan sérült felnőttek részére működtet lakóotthont, biztosít nappali ellátást, szociális foglalkoztatót, akkreditált foglalkoztatót.   
  
22 éves működése folyamán az alapítvány megtapasztalta, hogy a fogyatékossággal élő gyermek nevelése során mennyi probléma merül fel, amit nem tud kivel megbeszélni a szülő. Sokszor legtöbbet a szülők egymásnak tudnak segíteni, ezért a kölcsönös segítségnyújtásra építve, a fogyatékos ügyben érintett családok tagjai számára internetes szülőklub beindítását kezdte meg az ÉTA Országos Szövetség ([www.eta-szov.hu](http://www.eta-szov.hu)) tagjaként a Fény Felé Alapítvány.   
Az ÉTA szakemberei folyamatosan figyelemmel kísérik a portálon zajló szakmai tartalmú beszélgetéseket és téves adattartalom, információk észlelése esetén beavatkoznak, helyesbítenek. Szükség esetén hívják a családtagokat, hogy kiegészítő információkat kérjenek és ha kell, ténylegesen segítenek.   
A programot civil társaság működteti, a gesztori feladatokat ügygondnok látja el. Ügygondnok az ÉTA, feladata a társaság működtetéséhez szükséges teljes körű infrastruktúra biztosítása, azaz az internetes kommunikációs portál számítógépes rendszerének megteremtése, bevezetése és működtetése, a székhelyén lévő irodai infrastruktúra rendelkezésre bocsájtása, a nem fővárosi szülőklubok működését lehetővé tevő helységek költségszükségletének biztosítása.   
  
Forrás:   
haon.hu/media/k2/items/cache/2b756f034f93f8ea41b1fdea0b351c19\_XL.jpg

**13. Ajándék kuponok**

A VGYKE tagjai egy üzlethálózat felajánlásából 20 % kedvezményre jogosító ajándék kuponokat kaptak, amelyek cipő és táska vásárlására válthatók be.   
A kupon egyszeri vásárlásra jogosít.   
  
A boltok listája a [www.ccc.eu](http://www.ccc.eu) honlapon megtalálható.   
A kupon 2015. 06.30-ig érvényes.   
  
A kuponok iránt érdeklődjön a Közösség Lámpásainál, illetve igényét jelezze az ügyfélszolgálaton a 70/387-5267-es telefonszámon vagy emailben az [ugyfel@vgyke.com](javascript:fm.eMailClicked.raise('ugyfel@vgyke.com');) címen.   
  
Jelentkezzen időben, nehogy lemaradjon, a készlet korlátozott!   
  
Jó vásárlást!

**14. Apró hírek - programmorzsák**

**a, Mága Zoltán jótékonysági koncertje**   
  
Június 14-én 18.00-kor a Vakok iskolájának Nádor Termében Mága Zoltán hegedűművész ad jótékonysági koncertet látássérült gyermekek javára.   
Információ és jegyértékesítés:   
  
Cím:1146 Budapest, Ajtósi Dürer sor 39.   
Telefonszám: 30/395-0562 1/344-7072| 1/363-1906|20/928-4667| 1/344-7072|   
  
**b, Szeretlek Afrika! Irány az ezerszínű kontinens**   
  
2015. június 1. - június 30.   
Látogass el az Allee Bevásárlóközpontba június 1. és 30. között, és légy részese a kalandnak, ismerd meg Dél-Afrika káprázatos zenei és kulturális sokszínűségét.   
Afrika beköltözött az Allee Bevásárlóközpontba. A National Geographic magazin káprázatos fotókiállítása mellett afro táncház, divat és gasztronómia, hangszer bemutató, tradicionális nyugat-afrikai dob-és táncshow, izgalmas koncertek, kvíz, kézműves foglalkozások és egyéb aktivitások idézik meg Afrika világát! Kóstolj bele te is Dél-Afrika világába.   
  
Forrás:   
<http://allee.hu/esemenyek/szeretlek_afrika_irany_az_ezerszinu_kontinens?utm_source=facebook-cpc&utm_medium=facebook-cpc&utm_campaign=facebook-cpc>   
  
**c, IDÉN IS LESZ MOZGÁS ÉJSZAKÁJA**   
  
Futottál már csillagfényben Pest legszebb utcáin? Zumbáztál már úgy, hogy beleremegett a Hősök tere? Tekertél már éjjel ezredmagaddal a Duna mellett?   
  
Erről persze nem elég beszélni, hanem át is kell élni. Idén június 27-én este a Mozgás Éjszakáján 16 különböző sportágban próbálhatod ki magad. Ingyenesen, a főváros legszebb helyein.   
  
Sportágak:

* Asztalitenisz
* Futás
* Sárkányhajó
* Jóga
* Tollaslabda
* Nordic Walking
* Fitnesz
* Salsa
* ZumbaŽ
* Kerékpár
* Korfball
* Sprintfutás
* Ugrókötelezés
* Nyári curling
* Lábtoll-labda
* Önvédelmi sportok

Ezeknek a sportágaknak a többsége úgy tűnik, hogy kuksiknak nem nagyon menne, de én a tavalyi tapasztalatok alapján mondom, hogy semmi sem lehetetlen :)   
A LÁSS-nak ismét lesz egy sátra, ahol érzékenyítés fog folyni illetve kint lesz a showdown asztalunk is.   
Tavaly több mint 20 résztvevő volt az egyesületből és mindenki megtalálta a hozzá illő sportot.   
  
Gyertek idén is, mert fantasztikus élmény!   
  
Tavaly egy nagyon egyszerű regisztrációt kellett elvégezni, amihez nem kellett csak név sportág cím és kor, de ezt most megváltoztatták.   
Mivel egy jelszavas regisztrációót kell létrehozni, majd visszaigazolni, ezért idén ezt mindenkinek magának kell megcsinálnia a következő linken:   
  
<http://regisztracio.mozgasejszakaja.hu/user/registration/register>   
  
Ha valakinek esetleg nem menne a dolog akkor szóljon és segítek, de elég akadálymentes az oldal.   
  
Ha a LÁSS csapatával szeretnél az eseményen részt venni és esetleg segítőt is szeretnél magad mellé, akkor nekem is írj, hogy melyik sportágra jönnél és hogy kérsz segítőt vagy sem.   
Így látó önkéntesek jelentkezését is várom.   
Továbbá várom lelkes emberek jelentkezését , akik segítenének a sátorban érzékenyíteni.   
Persze nekik is lehetőségük van a sportolásra, mert felváltva csinálnánk.   
  
Ha bármi kérdésed van írj a [kunrea88@gmail.com](javascript:fm.eMailClicked.raise('kunrea88@gmail.com');) címre vagy hívj a 06-30/ 607-5443-as számon.   
  
Jelentkezni június 24-ig lehet. Hajrá!   
  
**d, Megnyitotta kapuit a Zselici Csillagpark**   
  
Csillagvizsgáló, planetárium, kilátó és túraösvények várják az érdeklődőket a most megnyílt Zselici Csillagparkban.   
Ha fogékony vagy a természet és az univerzum tudományos megismerésére, nem mindennapi élményekkel gazdagodhatsz a Zselici Tájvédelmi Körzet szívében kialakított multifunkcionális csillagvizsgálóban. A Csillagpark része egy planetárium, a távcsöves megfigyeléshez távcsőkupola, két foglalkoztató terem és egy 25 méter magas kilátó is. Az éjszakai túrázáshoz tanösvényeket alakítottak ki. Az épület előcsarnokában állandó és időszaki kiállításokat rendeznek be.   
A tervezők nagy hangsúlyt fektettek az akadálymentesítésre, valamint arra, hogy minél kisebb ökológiai lábnyomot hagyjanak. Ennek érdekében az esővizet a locsolásra és az illemhelyiségek öblítésére használják, az ivóvizet fúrt kútból nyerik, a fűtést és a hűtést geotermikus energiával oldották meg, és az épületben biológiai szennyvíztisztítás is működik.   
  
Nyári nyitva tartás:   
Június 15. - augusztus 31.: keddtől vasárnapig 10-18 óráig   
  
Jegyárak   
Felnőtt jegy: 1600 Ft/fő   
Kedvezményes jegy (diákok, nyugdíjasok, pedagógusok részére): 1200 Ft/fő   
Weboldal: zselicicsillagpark.hu/   
  
**e, Busz elé ugrott a vakvezető kutya, hogy gazdáját mentse**   
  
Egy vakvezető kutya a testével igyekezett megmenteni gazdáját az ütközéstől Brewsterben, számolt be az önfeláldozó golden retriever történetéről a USA Today.   
A látássérült Audrey Stone és kutyája, Figo hétfőn reggel próbált átkelni az úton a New York állambeli városban, de egy arra járó, iskolásokat szállító kisbusz sofőrje nem szúrta ki őket időben. A golden retriever gyorsan a busz és gazdája közé ugrott, hogy felfogja az ütközést, és ezzel valószínűleg súlyosabb sérülésektől mentette meg a nőt.   
A hatvankét éves Stone-nak kificamodott a könyöke és a bokája, eltört néhány bordája, kisebb fejsérüléseket szenvedett, ám a baleset után csak az érdekelte, hogy mi lett a kutyájával. Az állatnak egy nyílt sebe volt, de nem akarta otthagyni gazdáját, végig mellette volt, mondták szemtanúk a lapnak. A golden retrievert a kiérkező mentők látták el, bekötözték a lábát, és később meg is műtötték, Stone barátai vigyáznak majd rá, amíg a nő kórházban van.   
  
Forrás:   
<http://index.hu/kulfold/2015/06/09/busz_ele_vetette_magat_a_vakvezeto_kutya/?utm_source=facebook&utm_medium=share&utm_campaign=action_ids%3D855527567827807&fb_action_types=og.recommends>   
  
**f, Paratriatlon vk**   
  
Egy-egy ezüst- és bronzérmet szereztek a magyarok a franciaországi Besanconban rendezett paratriatlon világkupa-versenyen.   
A Magyar Paralimpiai Bizottság hétfői tájékoztatása szerint a látássérültek között Lengyel Zsófia - akinek kísérője Wirth Eszter volt - a második helyen végzett, míg Boronkay Péter a harmadik lett.   
  
A magyarok következő versenye az Európa-bajnokság lesz, amelynek július 9-12. között Genf ad otthont.   
  
Forrás:   
<http://webradio.hu/hirek>   
  
**g, Beindul a Gyerek Sziget**   
  
Idén is ingyenes programsorozattal várja a családokat a Generali Gyerek Sziget  június 628-ig  a Hajógyári-szigeten.   
Június első hétvégéjétől bohócok, varázslók, marslakók, artisták, kézművesek, varázslók, kofák, táncosok, zenészek népesítik be a Hajógyári-szigetet minden szombaton és vasárnap: indul a Generali Gyerek Sziget, amely 40 helyszínnel, újra ingyenes programsorozattal vár kicsiket és nagyokat a júniusi hétvégéken. Az elsőn fellép majd  mások mellett  Gryllus Vilmos, Halász Judit, a Makám, lesz táncház és mesekoncert Benedek Elek nyomán, de azok sem fognak csalódni, akiket a zenebona, vigasság, szövés-fonás, bohóckodás vonz ki a szabadba.   
Június 6-án kitárja kapuit a Poronty Cirkusz, benépesül a Bohóc Erdő, a Bohóclakás. Kukutyinban vidéki kalandokba keveredhetnek a lurkók.   
Kukutyin, az a mini hungarikum falu, ahol a magyar falusi építészet jellegzetességeivel, régi cégérekkel ismerkedhetnek a gyerekek. A Gyerek Paradicsomban többek között a Duna Múzeum munkatársai mutatják majd meg látványos installációk és interaktív játékok segítségével a víz számtalan arcát. Mindennapi, mégis különleges látvány és programok várják a gyerekeket és szüleiket a kofatéren, ahol illatos fűszerekkel, színes, ízes friss gyümölcsökkel és zöldségekkel lehet ismerkedni, piacosat és sokféle érdekes játékot játszani.   
A Pöttyös Hajó is újra várja a kis kalózokat a teljesítendő tengerész feladatokkal, az Öttusa Kölyök Parkban, a Megamax Hősképzőben, a Sportos Újpest helyszínen pedig az ügyességüket, állóképességüket fejleszthetik a mozogni vágyó gyerekek. Kiköltözik majd a Csodák Palotája és a Magyar Kereskedelmi és Vendéglátóipari Múzeum is.   
  
Forrás:   
<http://nol.hu/kultura/kukutyin-epiteszete-1538391>   
  
**h, Újpalotai Napok**   
  
Június 12-én pedig kezdődnek már az Újpalotai Napok rendezvénysorozat ingyenes programjai.   
Péntektől vasárnapig az újpalotai Fő téren sokrétű műsorral várják a kerületieket. Többek között Keresztes Ildikó és az Unisex ad koncertet. A színpadi programok mellett vidámpark, játszóház és főzőverseny színesíti a programokat. A rendezvény vasárnap este tűzijátékkal zárul.   
  
Forrás:   
<http://15.kerulet.ittlakunk.hu/kultura-szabadido>   
  
**i, Óbudai Korok Fesztiválja**   
  
Dátum: 2015. 06. 14.   
Időpont: 10:00   
Az Óbudai Nyár hivatalos nyitánya. A Korok Fesztiválját 2014-ben rendeztük meg először. Az Óbudán fellelhető régészeti, építészeti emlékek az ókor, a középkor, a barokk és az újkor időszakát ölelik fel. Ennek kapcsán szerveződött a fesztivál látványos, a korokat idéző felvonulással, majd programokkal. Az Óbudai Turisztikai Egyesület, az Óbudai Kulturális Központ, az Óbudai Társaskör, az Óbudai Múzeum és az Aquincum Múzeum együttműködésével a Fő téren, a Szentlélek téren és a Zichy-kastély udvarában barangolhatunk az időben.

* 10.00 Gyülekező az Amfiteátrumban
* 10.30 Látványos jelmezes, zenés felvonulás az ókortól a századfordulóig a Lajos utca, Zsinagóga, Árpád fejedelem útja, Fő tér útvonalon. A főszervezőkön túl a Magyar Kereskedelmi és Vendéglátóipari Múzeum, a Kéhli Vendéglő, a Mókus Étterem és Sörkert és az Óbudai Népzenei Iskola részvételével megvalósuló, az Óbuda történelméhez kapcsolódó felvonuláshoz bárki csatlakozhat.

Fő tér  Szentlélek tér   
A nap házigazdája: Papp János színművész   
Egész nap középkori piactér, kaloda és szégyenketrec, sárkányfüves, középkori mesterségek a közönség részvételével, betekintés a római, barokk és újkor hétköznapjaiba   
10.00 Térzene  Katasztrófavédelem Központi Zenekara   
11.00 Ünnepélyes megnyitó. A fesztivált megnyitja: Bús Balázs, Óbuda-Békásmegyer polgármestere   
11.30 Antik színház  Plautus: Az ikrek Szereplők: Antal Olga, Fazekas István, Halmágyi Sándor, Nagy Zsolt Kálmán, Rancsó Dezső, Varga Szilvia. Rendező: Halmágyi Sándor   
13.30 Pavane zászlóforgatók és táncosok   
15.00 Nyilvános akasztás, avagy Sobri Jóska színre lép   
A Kajárpéci Vízirevü Végrehajtó Testülete közhírré téteti minden erős idegzetű polgárnak, hogy hosszú idő óta először nyilvános akasztás lesz a Fő téren. Habár a szervezők és a Csendőrség minden óvintézkedést megtesznek, mégsem zárható ki, hogy az elvetemült rabló egykori czimborái kísérletet tesznek annak kiszabadítására, így a kivégzésen mindenki csak saját felelősségére vehet részt!

Összeállította és szerkesztette: Czigner Éva, Mészáros Gyöngyi, Leány Ferenc

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.